கவறு

கவறு என்பது ஒரு சூதாட்டம். 
பாரதத் துள்ளும் பணையம் தம் தாயமா 
ஈரைம்பதின்மரும் போரெதிர்ந்து ஐவரொடு 
ஏதில ராகி இடைவிண்டார் ஆதலால் 
காதலொடு ஆடார் கவறு. – பழமொழி நானூறு 356

கவறு என்னும் சொல் கவலைகொள்ள வைப்பதைக் குறிக்கும். பேதை நெஞ்சம் கவலை கவற்ற – நற்றிணை 144 சூதாடி இழந்த பொருளை மீட்கவேண்டும் எனக் கவலைக்கொள்ள வைப்பதால் இந்த விளையாட்டைக் கவறு என்றனர். 
நட்ட கவற்றினால் சூது இன்னா இன்னா நாற்பது 26 என்னும் பாடலடிகளும் இதனைப் புலப்படுத்துகின்றன. 
பிரியவிருக்கும் காதலனுக்கு அவன் காதலி வாழ்க்கை என்பது கவறுக்காய் போல ஏதோ ஒரு வாய்ப்பு என்று கூறுவதிலிருந்து இதனை உணர்ந்துகொள்ளலாம். கவறு பெயர்த்து அன்ன நில்லா வாழ்க்கை – நற்றிணை 243

இவற்றையும் பார்க்க
சங்ககால விளையாட்டுகள்
அடிக்குறிப்பு

பகுப்பு:சங்ககால விளையாட்டுகள்